78 ud af landets 98 kommuner får flere tilflytterbørn, end de mister. Overraskende nok, er det særlig storbyerne, der mister børnene. - Det er naturligt, at mange familier flytter fra byen, når de stifter familie og får børn. Som unge og nye købere får de mere hus for pengene i omegnskommunerne – eller længere væk – og andre søger hjem, hvor de kommer fra, siger Michael Dalsager, der er senior kommunikationskonsulent og talsperson i Home. Home har nemlig dykket ned i flytteregnskabet i 2022, hvor de har set nærmere på børn i alderen 0-17 år, og om kommunerne har fået flere eller færre børn i 2022. Se de tallene for de nordjyske kommuner herunder. Det bliver vildere i 2023 Ligesom Aalborg Kommune er en af taberne, når det kommer til at få flere børn til kommunen, gælder det også København, Frederiksberg, Aarhus, Glostrup og Tønder Kommuner. Ifølge Home er der i tre ud af fire kommuner flyttet færre børn til, end der gjorde i 2021. Det skyldes blandt andet, at danskerne i 2022 blev ramt af højere renter, inflation og tårnhøje energipriser. - Når færre huse og lejligheder bliver solgt, så er der også færre, der flytter – og det ser vi tydeligt i statistikken. Det har givet et opsparet behov hos mange købere, og boligmarkedet er i 2023 kommet stærkt tilbage, så vi igen ser flere handler og flere flytninger, siger Michael Dalsager.
Selvom danskerne ikke har flyttet bopæl i lige så høj grad, som de plejer er en ting klart: Børnene flytter fra storbyerne.